Republika Srpska
Vlada
Uredba O Izmenama I Dopunama Uredbe O Određivanju Nagrada I Naknada Notarima U Republici Srpskoj
Banja Luka , oktobar 2013. godine
Predlog
Na osnovu člana 123. stav 1. Zakona o notarima ( „ Službeni glasnik Republike Srpske “ , br. 86/04 , 02/05 , 74/05 , 76/05 , 91/06 , 37/07 , 50/10 i 78/11 ) i člana 43. stav 2. Zakona o Vladi Republike Srpske ( „ Službeni glasnik Republike Srpske “ , broj 118/08 ) , Vlada Republike Srpske na sednici održanoj 12. 10. 2013. godine , donosi Uredbu O Izmenama I Dopunama Uredbe O Određivanju Nagrada I Naknada Notarima U Republici Srpskoj
Član 1.
U Uredbi o određivanju nagrada i naknada notarima u Republici Srpskoj ( „ Službeni glasnik Republike Srpske “ , broj 54/12 ) , u članu 3. posle stava 1. dodaje se novi stav 2. koji glasi :
„ ( 2 ) Notar je dužan da u notarskoj kancelariji jasno istakne obavezne notarske radnje sa cenom notarske usluge , kao i ukupne troškove notarskih usluga u postupku registracije poslovnih subjekata , te navede one usluge koje stranka dodatno po svojoj volji može zahtevati od notara . ”
Član 2.
U članu 8. u tački v ) posle reči : „ originala “ reč : „ i “ briše se i dodaje zapeta , a u tački g ) posle reči : „ izvršenja “ dodaje se reč : „ i “ i nova tačka d ) koja glasi :
„ d ) za overu potpisa osnivača ili ovlašćenog lica , prilikom osnivanja kao i izmena i dopuna osnivačkog akta , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala “ .
Član 3.
U Prilogu Uredbe o određivanju nagrada i naknada notarima u Republici Srpskoj , u Tarifi o određivanju nagrada i naknada notarima u Republici Srpskoj , u Tarifnom broju 7. u stavu 1. broj : „ 600 “ zamenjuje se brojem : „ 400 “ .
Član 4.
U Prilogu Uredbe o određivanju nagrada i naknada notarima u Republici Srpskoj , u Tarifi o određivanju nagrada i naknada notarima u Republici Srpskoj , posle Tarifnog broja 7. dodaje se novi Tarifni broj 7 a. koji glasi :
„ Tarifni broj 7 a.
( 1 ) Za overu potpisa osnivača , ako je osnivač fizičko lice , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala , prilikom osnivanja , kao i izmena i dopuna osnivačkog akta , notaru pripada nagrada u iznosu od 7 bodova .
( 2 ) Za overu potpisa osnivača ili ovlašćenog lica , ako je osnivač pravno lice , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala , prilikom osnivanja , kao i izmena i dopuna osnivačkog akta , notaru pripada nagrada u iznosu od 90 bodova . “
Član 5.
Ova uredba stupa na snagu osmog dana od dana objavljivanja u „ Službenom glasniku Republike Srpske “ .
Broj : 120/17 Datum : 12. 10. 2013.
Predsednica Vlade
Željka Cvijanović
Obrazloženje Uredbe O Određivanju Nagrada I Naknada Notarima U Republici Srpskoj
I Pravni Osnov
Pravni osnov za donošenje Uredbe o izmenama i dopunama Uredbe određivanju nagrada i naknada notarima u Republici Srpskoj sadržan je u odredbi člana 123. Zakona o notarima ( „ Službeni glasnik Republike Srpske “ , br. 86/04 , 02/05 , 74/05 , 76/05 , 91/06 , 37/07 , 50/10 i 78/11 ) , kojom je propisano da notari imaju pravo na nagradu i naknadu za svoj rad u visini i na način uređen Uredbom o određivanju nagrada i naknada notarima u Republici Srpskoj , koju na predlog ministra pravde donosi Vlada Republike Srpske , uz pribavljeno mišljenje Notarske komore Republike Srpske .
II Usklađenost Sa Ustavom , Pravnim Sistemom I Pravilima Normativnopravne Tehnike
Prema Mišljenju Republičkog sekretarijata za zakonodavstvo broj : 22/01 - 21 - 753/13 od 3. oktobra 2013. godine , pravni osnov za donošenje Uredbe o izmenama i dopunama Uredbe određivanju nagrada i naknada notarima u Republici Srpskoj sadržan je u članu 123. Zakona o notarima ( „ Službeni glasnik Republike Srpske “ , br. 86/04 , 02/05 , 74/05 , 76/05 , 91/06 , 37/07 , 50/10 i 78/11 ) , kojim je propisano da notari imaju pravo na nagradu i naknadu za svoj rad u visini i na način uređen Uredbom o određivanju nagrada i naknada notarima u Republici Srpskoj , koju na predlog ministra pravde donosi Vlada Republike Srpske , uz pribavljeno mišljenje Notarske komore Republike Srpske i članu 43. stav 2. Zakona o Vladi Republike Srpske ( „ Službeni glasnik Republike Srpske “ , broj 118/08 ) , kojim je dato u nadležnost Vladi da , pored ostalog , uredbom bliže uređuje odnose od značaja za izvršenje zakona .
Uredbom o određivanju nagrada i naknada notarima u Republici Srpskoj određuje se način vrednovanja notarskog posla i obračunavanje nagrade za rad notara i naknade troškova u vezi sa obavljenim radom notara .
U skladu sa nadležnostima notara , kao nosioca javnih ovlašćenja , propisanih Zakonom o notarima , notari vrše notarsku obradu isprava , izdaju potvrde i overavaju potpise , rukoznake i prepise .
Takođe , u oblasti poslovanja privrednih društava , pravni poslovi za koje je obavezna notarska obrada ili notarska potvrda , kao i vrste poslova i akata za koje notar vrši overe , propisane su i Zakonom o privrednim društvima ( „ Službeni glasnik Republike Srpske “ , br. 127/08 , 58/09 , 100/11 i 67/13 ) .
Predloženom uredbom , uvodi se obaveza notara da u notarskoj kancelariji imaju jasno istaknute obavezne notarske radnje sa cenom notarske usluge kao i ukupne troškove registracije , kao i notarske usluge koje stranka dodatno po svojoj volji može zahtevati od notara .
Osim toga , predloženo je da se nagrada u stalnom iznosu , pored već propisanih notarskih poslova , određuje i za overu potpisa osnivača ili ovlašćenog lica , prilikom osnivanja kao i izmena i dopuna osnivačkog akta , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala .
Takođe , smanjuje se broj bodova za notarsku obradu osnivačkih akata privrednih društava , ustanova i ostalih poslovnih subjekata koji se osnivaju sa 600 na 400 bodova .
Isto tako , predloženo je da za overu potpisa osnivača ili ovlašćenog lica , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala , prilikom osnivanja kao i izmena i dopuna osnivačkog akta , notaru pripada nagrada u iznosu od 90 bodova , ako je osnivač pravno lice , a 7 bodova ako je osnivač fizičko lice .
Imajući u vidu da postoji pravni osnov za donošenje ove uredbe i da se istom vrši usaglašavanje sa Zakonom o privrednim društvima te da je usaglašena sa Pravilima normativno pravne tehnike za izradu zakona i drugih propisa Republike Srpske ( „ Službeni glasnik Republike Srpske “ , br. 13/06 i 20/06 ) mišljenje je da se Uredba o izmenama i dopunama Uredbe o određivanju nagrada i naknada notarima u Republici Srpskoj može uputiti Vladi na razmatranje .
III Usklađenost Sa Propisima Evropske Unije
U mišljenju Ministarstva za ekonomske odnose i regionalnu saradnju , broj : 17.03 - 20 - 2378/13 od 8. oktobra 2013. godine , je konstatovano :
Nakon uvida u propise Evropske unije i analize odredbi Predloga uredbe o izmenama i dopunama Uredbe o određivanju nagrada i naknada notarima u Republici Srpskoj nije ustanovljeno da EU acquis sadrži izvore koji su relevantni za predmet uređivanja dostavljenog predloga zbog čega u Izjavi o usklađenosti stoji ocena „ neprimenjivo “ .
IV Razlozi Za Donošenje Uredbe
Uredbom o određivanju nagrada i naknada notarima u Republici Srpskoj određuje se način vrednovanja notarskog posla i obračunavanje nagrade za rad notara i naknade troškova u vezi sa obavljenim radom notara .
Nadležnosti notara , kao nosioca javnih ovlašćenja , propisane su Zakonom o notarima ( „ Službeni glasnik Republike Srpske “ , br. 86/04 , 02/05 , 74/05 , 76/05 , 91/06 , 37/07 , 50/10 i 78/11 ) i na osnovu tih ovlašćenja notari vrše notarsku obradu isprava , izdaju potvrde i overavaju potpise , rukoznake i prepise .
U oblasti poslovanja privrednih društava , pravni poslovi za koje je obavezna notarska obrada ili notarska potvrda , kao i vrste poslova i akata za koje notar vrši overe , propisane su i Zakonom o privrednim društvima , te uzimajući u obzir činjenicu da je donesen Zakon o izmenama i dopunama Zakona o privrednim društvima ( „ Službeni glasnik Republike Srpske “ , broj 67/13 ) , bilo je neophodno izvršiti usklađivanje Uredbe o određivanju nagrada i naknada notarima u Republici Srpskoj sa izmenama i dopunama pomenutog zakona .
Takođe , predlogom ove uredbe , uvodi se obaveza notara da u notarskoj kancelariji imaju jasno istaknute obavezne notarske radnje sa cenom notarske usluge kao i ukupne troškove registracije , te navedene one notarske usluge koje stranka dodatno po svojoj volji može zahtevati od notara .
U skladu sa Ekonomskom politikom Republike Srpske za 2013. godinu i započetom reformom procesa registracije poslovnih subjekata , izmenama i dopunama ove Uredbe direktno se doprinosi ispunjenju jednog od ciljeva ekonomske politike , definisanom kao jačanje aktivnosti Republike na planu podrške privredi i unapređivanju poslovnog okruženja ( nastavak reforme procesa započinjanja poslovanja u Republici Srpskoj , smanjenje administrativnih barijera i taksa u toku poslovanja ) .
Donošenjem ove uredbe , Vlada Republike Srpske omogućiće da se domaća fizička i pravna lica , kao i strani investitori , prilikom registracije privrednih subjekata maksimalno rasterete troškova notarskih usluga .
Notarska komora Republike Srpske dostavila je mišljenje na Predlog uredbe , broj : 821/13 od 27. septembra 2013. godine .
V Obrazloženje Predloženih Rešenja
Članom 1. Predloga uredbe dodat je u članu 3. važeće Uredbe novi stav 2. kojim je uvedena obaveza notarima da u notarskoj kancelariji imaju jasno istaknute obavezne notarske radnje sa cenom usluge , kao i ukupne troškove notarskih usluga u postupku registracije poslovnih subjekata , te navedene one notarske usluge koje stranka dodatno po svojoj volji može zahtevati od notara .
Članom 2. Predloga uredbe dodata je u članu 8. nova tačka d ) , kojom je propisano da se nagrada u stalnom iznosu , pored već propisanih notarskih poslova , određuje i za overu potpisa osnivača ili ovlašćenog lica , prilikom osnivanja , kao i izmena i dopuna osnivačkog akta , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala .
Članom 3. Predloga uredbe , u Tarifnom broju 7. izmenjen je stav 1. tako da za notarsku obradu osnivačkih akata privrednih društava , ustanova i ostalih poslovnih subjekata koji se osnivaju , umesto dosadašnjih 600 bodova , može se odrediti nagrada po tarifnom broju 1 , ne manje od 400 bodova , čime je umanjen broj bodova , odnosno opšti minimum za obračun cene pomenute notarske usluge .
Članom 4. Predloga uredbe , u Tarifi o određivanju nagrada i naknada , posle Tarifnog broja 7. dodat je novi Tarifni broj 7 a. kojim je propisano da za overu potpisa osnivača ili ovlašćenog lica , kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala , prilikom osnivanja , kao i izmena i dopuna osnivačkog akta , notaru pripada nagrada u iznosu od 90 bodova , ako je osnivač pravno lice .
Ako je osnivač fizičko lice , notaru pripada nagrada u iznosu od 7 bodova .
Ovom odredbom se vrši usklađivanje Uredbe o određivanju nagrada i naknada notarima u Republici Srpskoj sa Zakonom o izmenama i dopunama Zakona o privrednim društvima ( „ Službeni glasnik Republike Srpske “ , broj 67/13 ) , s obzirom na to da je članom 2. pomenutog zakona propisano da se kod jednočlanog društva sa ograničenom odgovornošću koje uplaćuje propisani minimalni novčani deo osnovnog kapitala ( koji sada iznosi minimalno 1 KM ) , prilikom osnivanja , kao i prilikom izmena i dopuna osnivačkog akta , vrši overa potpisa osnivača na osnivačkom aktu , umesto dosadašnje notarske obrade osnivačkog akta prilikom osnivanja odnosno notarskog potvrđivanja prilikom izmena i dopuna osnivačkog akta .
Članom 5. Predloga uredbe je propisano da ista stupa na snagu osmog dana od dana objavljivanja u „ Službenom glasniku Republike Srpske “ .
VI Finansijska Sredstva
Za sprovođenje ove uredbe nisu potrebna finansijska sredstva .